มีเรื่องรบกวนสอบถามครับ ว่า

รถที่ใช้ในหน่วยงานราชการ (สำนักงานเขตบึงกุ่ม) ไม่มีการทำ พรบ และ ประกันภัยรถยนต์ เลยรึครับ

เพราะเหตุเกิดเมื่อวานนี้ ที่รถตู้ที่ขนทีมงานของเขตเพื่อลงพื้นที่ ได้ขับรถมาขนมอเตอร์ไซส์ของคุณพ่อผม จนแกล้มลง แต่ไม่สามารถเรียกประกันเพื่อมาเคลียร์อุบัติเหตุที่เกิขึ้นได้ 

และผมได้คุณกับผู้ช่วย ผอ.เขตที่ได้นั่งมาในรถ ท่านแจ้งว่า ขอโทษที่ได้เกิดอุบัติเหตุขึ้น แต่ต้องขอชี้แจงก่อนว่า รถของหน่วยงานราชการจะไม่มีการทำประกัน และ พรบ เลย

จึงอยากสอบถามว่า ทำไมถึงยกเว้นให้รถของหน่วยงานราชการไม่ต้องทำ พรบ ได้

ในกรณีดังกล่าว ได้มีการจะให้คุณพ่อของผมใช้ พรบ ของตนเองในการคุ้มครอง และ ให้แจงทาง รพ. ว่า ขับรถล้มเอง ซึ่งผมมองว่า เป็นการคิด และ การกระทำที่ผลักภาระให้ประชาขน และ เลี่ยงความผิดที่ตนได้ก่อขึ้น

รวมถึงเมื่อได้ไปยัง รพ. เพื่อทำการรักษา ได้มี ผอ.เขตบึงกุ่มเข้ามาเจรจา และ รับผิดชอบค่าใช้จ่ายทั้งหมดที่เกิดขึ้น (ซึ่งจากการที่ได้คุย ก็มีการโทษและโยนความผิดให้กับคนขับรถ) 

ซึ่งผมเอง รับไม่ได้กับการที่ไม่ดูแลผู้ใต้บังคับบัญชาที่ได้ทำงาน ขับรถให้เจ้าหน้าที่เหล่านั้นนั่งไปทำงาน แต่เขาต้องกลับมารับผิดชอบความผิดพลาดที่เกิดขึ้น

อุบัติเหตุทและ ความประมาท ผมยอมรับว่ามันสามารถเกิดขึ้นได้ แต่มิใช้ให้เจ้าหน้าที่ที่ขับรถ เป็นผู้รับผิดชอบทั้งหมด

หากในกรณีดังกล่าว เกิดเหตุการบาดเจ็บขึ้นมา ใครจะเป็นผู้ดูแลรับผิดชอบค่ารักษาพยาบาล ทั้งๆ ที่กฏหมายก็กำหนดเรื่องการทำ พรบ เพื่อที่รถยนต์จะได้ทำการต่อภาษีได้ รวมถึงการคุ้มครองจากการเกิดอุบัติเหตุนั้นๆ แต่เหตัใดทางหน่วยงานราชการจึงได้รับการยกเว้น หรทอ มีสิทธิพิเศษเหนือประชาชนทั่วไป ที่ใช้กฏหมายฉบับเดียวกันภายใต้ประเทศไทยนี้

รวมถึงคำพูดและความคิดของ ผอ. ที่ให้ประชาชนไปร้องเรียนกับทาง ผู้ว่า กทม แทน เนื่องจากเจ้าตัวแจ้งว่า ไม่สามารถทำอะไรได้ ขนาดรถหน่วยงานราชการของตนเองที่ใช้ก้อจะต้องหาซื้อ พรบ และ ประกันภัยเองเพื่อความสบายใจ แต่คำพูด และ ความคิดต่างๆ เหมือนจะบอกว่า ก็เป็นแบบนี้มาแต่ไหนแต่ไรืรงมถึงอ้างอิงว่ารถตำรวจก็ไม่มีเช่นเดียวกันนะคะ 

ซึ่งผมมองว่าภาวะผู้นำของ ผอ.เขตนี้ แย่มอากๆ โยนความผิดพลาดให้คนอื่น โยนภาระให้ประชาขนไปร้องเรียนเอาเอง ทั้งๆ ที่มันคือปัญหาภายในองค์กรของคุณเอง แต่คุณไม่สามารถทำอะไรได้ และมาผลักภาระให้ประชาชนแทบทั้งสิ้น

เหล่า ผอ. รอง ผอ. ที่ได้เจอเมื่อวานนี้ (4 มิ.ย.65) เป็นคำพูดที่สวยหรูที่พูดแบบขอไปทีแต่ไม่มีวิธีการแก้ไข และ จัดการอย่างยั่งยืน 

เป็นการเกาที่ไม่ถูกที่คัน และ ไม่คิดจะแก้ปัญหา อยู่ไปวันๆ 

ในกรณีนี้คนที่น่าสงสารที่สุดคือ เจ้าหน้าที่ที่ขับรถให้คนเหล่านี้ ต้องมาแบกความเสี่ยง และ รับผิดชอบเมื่อเกิดอุบัติเหตุขึ้น โดยการต้องมาชดใช้ และชำระค่าใช้จ่ายต่างๆ ให้เอง ซึ่งหากเป็นเช่นนี้ จะมีใครอยากจะทำหน้าที่นี้ให้ครับ เพราะเมื่อเกิดความผิดพลาดตนเองต้องรับทั้งหมด 100% ทั้งๆ ที่ทำงาน และ ขับรถเพื่อพาพวกคนเหล่านั้นทั้งหลายไปตามสถานที่ต่างๆ ตามที่ได้รับมอบหมาย โดยที่คนเหล่านั้น ไม่เคยเห็นค่าทและ พร้อมจะโยนความผิดพลาดให้ผู้น้อยเสมอๆ 

จากเหตุการดังกล่าว ทำให้ผมยิ่งรู้สึกเสื่อมศรัทธา กับ ผอ. รอง ผอ.เขต มากมาก รวมถึงระบบราชการไทย ที่แลเหมือนทำไปวันๆ รอเวลาเกษียณ ไปเป็นหมู่คณะ ถ่ายรูป เปิแงาน ปิดงาน โดยใช้บุคลากรเกินความจำเป็น

อยากเห็นประเทศไทยพัฒนากว่านี้ครับ อยากให้เหล่า ผอ. รองผอ. หรือ ผู้ที่มีตำแหน่งสูงๆ อย่ายึดติดกับอำนาจทและ มาแบ่งชนชั้นกันแบบนี้เลยครับ ผมเสียดายภาษีที่ประชาชนต้องจ่ายให้คนที่ไม่ทำงานอย่างจริงจังครับ 

ปล. พรุ่งนี้ พ่อผมจะต้องไป Follow ตามที่คุณหมอนัด ซึ่งผู้ที่ต้องชำระค่าใช้จ่ายก็คงหนี้ไม่พ้นเจ้าหน้าที่ที่ขับรถคันดังกล่าวครับ

เห็นแล้วผมสงสารตรรกะ และ ความคิดแย่ๆ ของผู้บังคับบัญชาเยี่ยงนี้ ที่พร้อมโยนความผิดพลาดให้ผู้อื่นทและ เอาความดีเข้าตัวอย่างเดียว

ปฏิรูปราชการไทย ปรับ Mindset กันใหม่ เพื่อให้ประเทศเดินหน้าและพัฒนาอย่างยั่งยืนดีกว่าครับ

ขอบคุณครับ